For første gang nogensinde tilbyder Martec uddannelsen skibsingeniør.

En helt ny uddannelse ser snart dagens lys hos det maritime uddannelsessted Martec i Frederikshavn. Det er uddannelsen til skibsingeniør, som Martec frem over kan tilbyde, og det er for første i uddannelsesstedet historie. 13 studerende har allerede første år krydset af, at de gerne vil tage den uddannelse inden for det maritime felt. Uddannelsen er en professionsbachelor inden for skibsteknik og skal være med til at afhjælpe den mangel på arbejdskraft, som det maritime erhverv står over for. - Håbet var, at der ville være ti, som vil søge den nye uddannelse, så vi er ovenud lykkelige for at have modtaget 13 kvalificerede ansøgere. Det er absolut godkendt for en ny uddannelse, siger Pia Ankerstjerne, der er direktør for Martec. Martec oplyser desuden, at der fortsat er ledige studiepladser.